Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tijorat banklarining moliyaviy barqarorligini taʼminlash, faoliyati samaradorligini oshirish va kredit siyosatini takomillashtirish chora-tadbirlari toʻgʻrisida” 2018-yil 21-dekabrdagi PQ-4071-son qarori)
(resolution, 2025-01-18)

Oʻzbekiston Respublikasi Prezidentining “Tijorat banklarining moliyaviy barqarorligini taʼminlash, faoliyati samaradorligini oshirish va kredit siyosatini takomillashtirish chora-tadbirlari toʻgʻrisida” 2018-yil 21-dekabrdagi PQ-4071-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qaror eʼlon qilingan kundan eʼtiboran uch oy oʻtgach kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Vazirlar Mahkamasining “Naqd pul muomalasini mustahkamlash va tijorat banklarining masʼuliyatini oshirishga doir qoʻshimcha chora-tadbirlar toʻgʻrisida” 2001-yil 22-iyundagi 264-son qarori (Oʻzbekiston Respublikasi QT, 2001-y., 6-son, 31-modda) 5-bandining ikkinchi xatboshi quyidagi tahrirda bayon qilinsin: “2020-yil 1-martdan boshlab, xoʻjalik yurituvchi subyektlarning naqd pullarini banklarga inkassatsiya xizmatlari orqali yetkazib berilishi boʻyicha xizmat haqi shartnoma asosida buyurtmachi, yaʼni inkassatsiya xizmatlari koʻrsatilishining tashabbuskori (xoʻjalik yurituvchi subyekt yoki bank) tomonidan toʻlanadi”. 2. Vazirlar Mahkamasining 2002-yil 4-dekabrdagi 422-son qarori (Oʻzbekiston Respublikasi QT, 2002-y., 12-son, 74-modda) bilan tasdiqlangan Banklarning kreditlari boʻyicha qarzdorlik oʻz vaqtida qaytarilmagan taqdirda undiruvni qarzdorlarning likvidli mol-mulkiga qaratish tartibining 8-bandi quyidagi tahrirda bayon qilinsin: “8. Qarzdorning likvidli mol-mulki sotilishi Oʻzbekiston Respublikasi Davlat aktivlarini boshqarish agentligi huzuridagi “Elektron onlayn-auksionlarni tashkil etish markazi” DUK tomonidan elektron onlayn-auksion orqali amalga oshiriladi va qonun hujjatlariga muvofiq sotilmagunicha auksiondan olinmaydi”. 3. Vazirlar Mahkamasining “Plastik kartochkalar asosida hisob-kitob qilish tizimini yanada rivojlantirish chora-tadbirlari toʻgʻrisida” 2004-yil 24-sentabrdagi 445-son qarori (Oʻzbekiston Respublikasi QT, 2004-y., 9-son, 94-modda) 6-bandida: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin. 8. Vazirlar Mahkamasining 2018-yil 14-avgustdagi 657-son qarori bilan tasdiqlangan Ugom-Chotqol davlat milliy tabiat bogʻi, Chotqol davlat biosfera qoʻriqxonasi, Burchmulla va Ohangaron davlat oʻrmon xoʻjaliklari xodimlari mehnatiga haq toʻlash tartibida: a) 2-bandida: “b”-kichik bandida “mehnatga haq toʻlash eng kam miqdorining bir baravari” soʻzlari “mehnatga haq toʻlashning eng kam miqdorining 70,3 foizi” soʻzlari bilan almashtirilsin; “g”-kichik bandida “mehnatga haq toʻlash eng kam miqdorining” soʻzlari “bazaviy hisoblash miqdorining” soʻzlari bilan almashtirilsin; b) 3-bandning “d”-kichik bandida “mehnatga haq toʻlash eng kam miqdorining” soʻzlari “bazaviy hisoblash miqdorining” soʻzlari bilan almashtirilsin. 9. Vazirlar Mahkamasining 2019-yil 19-noyabrdagi 969-F-son farmoyishi 2-bandidagi “Moliya-xoʻjalik departamenti huzuridagi Maʼmuriy binolarga xizmat koʻrsatish” soʻzlari “Qurilayotgan bino va inshootlar” soʻzlari bilan almashtirilsin. 1. Vazirlar Mahkamasining “OʻzDEUavto” qoʻshma korxonasining samarali faoliyatini taʼminlash chora-tadbirlari toʻgʻrisida” 1996-yil 26-martdagi 118-son qarori. 2. Vazirlar Mahkamasining “Oʻzbekiston Respublikasi Vazirlar Mahkamasining 1996-yil 26-martdagi 118-son qaroriga oʻzgartirishlar kiritish toʻgʻrisida” 1996-yil 7-maydagi 174-son qarori. 3. Vazirlar Mahkamasining “Meva-sabzavot va chorvachilik mahsulotlarini qayta ishlash boʻyicha mini-texnologiyalar va ixcham asbob-uskunalar sotib olish uchun fermer xoʻjaliklariga va kichik biznesning boshqa subyektlariga imtiyozli kreditlar berish va lizing xizmatlari koʻrsatish tartibi toʻgʻrisidagi nizomni tasdiqlash haqida” 2007-yil 20-avgustdagi 178-son qarori. 4. Vazirlar Mahkamasining “Aylanma mablagʻlarni toʻldirish uchun tijorat banklari tomonidan imtiyozli kreditlar ajratish hisobiga eksport qiluvchi korxonalarni qoʻllab-quvvatlashga doir qoʻshimcha chora-tadbirlar toʻgʻrisida” 2009-yil 8-iyundagi 156-son qarori. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasining Intellektual mulk agentligini tashkil etish toʻgʻrisida” 2011-yil 24-maydagi PQ-1536-son qarori va Oʻzbekiston Respublikasi Vazirlar Mahkamasining “Oʻzbekiston Respublikasi Intellektual mulk agentligi faoliyatini tashkil etish chora-tadbirlari toʻgʻrisida” 2011-yil 8-iyundagi 166-son qarori)” 2011-yil 6-sentabrdagi 248-son qaroriga (Oʻzbekiston Respublikasi QT, 2011-y., 9-son, 74-modda) ilovaning 15-bandi. 7. Vazirlar Mahkamasining “Oilalarning ijtimoiy-maishiy sharoitlarini yaxshilashga doir qoʻshimcha chora-tadbirlar toʻgʻrisida” 2012-yil 17-apreldagi 111-son qarori 6-bandi. 8. Vazirlar Mahkamasining “Vazirlar Mahkamasining 2010-yil 21-iyuldagi 154-sonli “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini shakllantirish mexanizmini takomillashtirish va amalga oshirish boʻyicha qoʻshimcha chora-tadbirlar toʻgʻrisida”gi qaroriga oʻzgartirish va qoʻshimcha kiritish toʻgʻrisida” 2014-yil 27-iyundagi 173-son qarori. 9. Vazirlar Mahkamasining “Respublikaning chorvachilik va parrandachilik xoʻjaliklarida biogaz qurilmalari qurishni ragʻbatlantirish chora-tadbirlari toʻgʻrisida” 2015-yil 25-noyabrdagi 343-son qarorining 4-bandi. 11. Vazirlar Mahkamasining “Dehqon xoʻjaliklari va aholining tomorqa yerlaridan camarali foydalanish, suvga chidamli, eksportbop daraxt plantatsiyalarini rivojlantirishga doir qoʻshimcha chora-tadbirlar toʻgʻrisida” 2017-yil 4-martdagi 119-son qarorining 10-bandi. 12. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “2017 — 2019-yillarda tayyor mahsulot turlari, butlovchi buyumlar va materiallar ishlab chiqarishni mahalliylashtirishning istiqbolli loyihalarini amalga oshirishni davom ettirish chora-tadbirlari toʻgʻrisida” 2016-yil 26-dekabrdagi PQ-2698-son qarori)” 2017-yil 13-martdagi 132-son qarori. 13. Vazirlar Mahkamasining “Xorazm viloyatida parrandachilikni yanada rivojlantirishga doir qoʻshimcha chora-tadbirlar toʻgʻrisida” 2017-yil 3-apreldagi 171-son qarorining 5-bandi. 14. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tovarlar (ishlar, xizmatlar)ning davlat va korporativ xaridlar tizimini yanada isloh qilish chora-tadbirlari toʻgʻrisida” 2017-yil 31-iyuldagi PQ-3166-son qarori)” 2017-yil 2-oktabrdagi 787-son qaroriga 1-ilovaning 1-bandi. 16. Vazirlar Mahkamasining “Oʻzbekiston Respublikasida qizilmiya va boshqa dorivor oʻsimliklarni yetishtirish hamda sanoat usulida qayta ishlashni yanada rivojlantirish chora-tadbirlari toʻgʻrisida” 2018-yil 27-yanvardagi 63-son qarorining 12-bandi. 17. Vazirlar Mahkamasining “2018 — 2020-yillarda Xalqaro mehnat tashkilotining Oʻzbekiston Respublikasi tomonidan ratifikatsiya qilingan konvensiyalarini amalga oshirishga doir qoʻshimcha chora-tadbirlar toʻgʻrisida” 2018-yil 31-maydagi 407-son qarori. 18. Vazirlar Mahkamasining “Ichki ishlar organlarining patrul-post va yoʻl-patrul xizmatlari xodimlarini ijtimoiy qoʻllab-quvvatlash chora-tadbirlari toʻgʻrisida” 2018-yil 28-avgustdagi 696-son qarori.